Kosovo

Kosovo er en delvis anerkjent republikk i Europa som erklærte seg som uavhengig stat den 17. februar 2008. Kosovo omfatter de historiske regionene Kosovo og Metohija/Dukagjin, og grenser til Montenegro i nordvest, til Albania i sørvest, Nord-Makedonia i sør og Serbia i nord og øst. Landet har 1,8 millioner innbyggere og befolkningestettheten er høy. Hovedstaden er Priština, hvor de fleste av Kosovos universiteter og høyskoler ligger. Mesteparten av Kosovos innbyggere identifiserer seg som muslimer, men det finnes også en del ortodokse og katolske kristne. Kosovo har ikke noen offisiell religion.

Kosovo var frem til den ensidige uavhengighetserklæringen formelt ansett som en provins i Serbia med navnet Kosovo og Metohija (serbisk: Косово и Метохија/Kosovo i Metohija). Ifølge FN-resolusjon 1244 anses Kosovo fortsatt som en provins i Serbia under FN-styre. Etter Kosovokrigen i 1999 ble området i realiteten styrt av FN gjennom UNMIK i samsvar med FN-resolusjon 1244. NATO fikk ansvar for sikkerhetene gjennom KFOR styrken. I senere tid fikk EU gjennom EULEX ansvar for en del av den sivilrettslige styringen etter en avtale mellom FN, EU og Serbia. Kosovos nasjonalforsamling vedtok i en ensidig uavhengighetserklæring den 17. februar 2008 at Kosovo er en suveren og demokratisk stat og dermed uavhengig av Serbia. Kosovo er anerkjent som stat gjennom bilaterale avtaler av de aller fleste vestlige land og 96 av FNs 193 medlemsland, men er ikke medlem i FN. Antallet land som har anerkjent Kosovos uavhengighet er omdiskutert. Dette medfører at listen over land som anerkjenner Kosovo ikke er endelig. Det er mellom 15 og 20 land som har trukket tilbake anerkjennelsen. Serbia og blant annet Russland, Kina og India har gjort det klart at de «aldri» ville anerkjenne Kosovos uavhengighetserklæring.

Kosovo var et av Europas fattigste land etter Jugoslaviakrigene. Arbeidsledigheten er stor, og migrantoverføringer, utviklingshjelp og utenlandske direkteinvesteringer er svært viktig for landets økonomi.

 Navn 
Republikken Kosovo har fått sitt navn fra det serbiske ordet kos, som betyr svarttrost , og som er hentet fra navnet Kosovo polje, «Svarttrostsletta», blant annet åsted for det historiske slaget ved Kosovosletta i 1389. 

På albansk kalles landet Kosova (Kosovë), som er et låneord fra det serbiske demonymet Kosovo. Albanske nasjonalister har siden 1990-tallet foreslått navnebytte til Dardania for at det ikke skal tilknyttes til den serbiske kulturen. Navnet Kosovo har serbisk opphav og Ibrahim Rugova lanserte ideen om å kalle området Dardania etter en illyrisk stamme som antas å være en forløper for albanerne.Judah, T. (2008). Kosovo: What everyone needs to know. Oxford University Press.

 Geografi 

Kosovo har et areal på  km². Landet er omgitt av land og har dermed ingen kystlinje. Landegrensene er totalt på 702 km og landene Kosovo grenser mot, er Serbia i nord og øst, Nord-Makedonia i sør, Albania i sørvest og Montenegro i vest. Plasseringen på Balkan, mellom Middelhavet og fjellområdene i Sørøst-Europa, gir landet et fuktig innlandsklima med store variasjoner i temperatur gjennom året, med varme, tørre somre og en kald høst og vinter med store snømengder.

Store deler av Kosovo er fjellkledd, og høydene går fra 297 moh. ved Hvite Drin til Deravicas 2 657 moh. 

Kosovo har mye til felles med det nordlige Albania, men er mer fruktbart og gunstig for jordbruk. Kosovo består blant annet av to fruktbare platåer på rundt 300 meter over havet. Bøndene flytter tradisjonelt med husdyrene til en form for setrer i fjellene om sommeren. Kosovo har godt jordbruksland.

Det er vesentlige forekomster av brunkull, bly, krom, sink og nikkel.

 Befolkning 

Ifølge en offisiell undersøkelse i 2005 fra det statistiske kontoret i Kosovo ble den totale befolkningen i Kosovo estimert til ca. 2 millioner fordelt på følgende etnisk sammensetning:
 ca. 90 % albanere
 5-7 % serbere
 1,5 % bosnjaker og gorani
 1 % romanifolk
 1,5 % tyrkisk

Etniske albanere i Kosovo har den største befolkningsveksten i Europa.Albanian Population Growth    Vekstraten er på 1,3 %. Regnet over en 82 år lang periode (1921–2003) ble befolkningen 4,6 ganger så stor. Etniske albanere hadde den største folkeveksten i Jugoslavia. Omkring en tredjedel av alle etniske albanere bor i Kosovo og var ved folketellingen i 1981 den fjerde største folkegruppen i Jugoslavia.

Etter andre verdenskrig var 80 % av befolkningen analfabeter, i 1990 kunne nesten alle å lese og skrive.

Religion
Islam er den dominerende religionen blant majoriteten av den albanske, bosnjakiske, goraniske og tyrkiske befolkningen, og hos noen av Romani-folket. Den serbiske befolkningen, estimert til  til  personer, er hovedsakelig serbisk-ortodokse. Anslagsvis 3 prosent av de etniske albanerne er romersk-katolske. Katolske samfunn er konserterte rundt de katolske kirkene i Prizren, Klina, og Gjakova. Protestanter utgjør mindre enn én prosent av befolkningen, og er stort lokalisert i byer, med de fleste finnes i Prishtina. Der finnes ingen synagoger eller jødiske institusjoner, og det er kun to kjente familier med jødisk avstamning. Antallet ateister eller de som ikke praktiserer noen religion er vanskelig å bestemme, og estimater er stort sett ikke troverdige.International Religious Freedom Report 2007 (U.S. Department of States) – Serbia (includes Kosovo)International Religious Freedom Report 2006 (U.S. Department of States) – Serbia and Montenegro (includes Kosovo) I grunnloven som er vedtatt den 9. april 2008, artikkel 8 heter det at Republikken Kosovo er sekulær, og at staten skal forholde seg nøytral i religiøse anliggender.Kosovo Constitution    Sekulariteten i Kosovo viser seg bl.a. gjennom et fobud mot hijab i grunnskolen (forbudet gjelder ikke ved høyere utdannings institusjoner da man har nådd myndig alder).

Språk
Serbisk er et indoeuropeisk, slavisk språk (beslektet med blant annet bulgarsk) og skrives stort sett med kyrilliske bokstaver. Albansk er et indoeuropeisk språk som ikke er nært beslektet med noen av nabospråkene. Albansk antas å omfatte siste rest av illyrisk som ble talt på Balkan i oldtiden eller det kan være mer beslektet med trakisk. Albansk har låneord av tyrkisk, slaviske språk, og latin. Albansk brukes i Kosovo, Albania og Nord-Makedonia. Albansk skrives med latinske bokstaver. Etniske albanere kaller seg shqiptar på albansk og språket kalles shqip på albansk. Betegnelsen albaner er kjent fra år 1000 og kommer fra den illyriske stammen albanoi. De eldste kjente tekstene er fra 1500-tallet.

Historisk
Før den ottomanske erobringen på 1300-tallet var det trolig et betydelig serbisk flertall i Kosovo. Serbisk utflytting og en viss albansk tilflytting endret sammensetningen av befolkningen. I tillegg var det en del etniske serbere som konverterte til islam og som gled inn i den albanske gruppen. En langt større andel etniske albanere konverterte til islam. Rundt år 1700 ble albanere den største folkegruppen i Kosovo. Mens annen forskning har fastsatt at det ikke finnes bevis for noe serbisk utflytting og albansk innflytting.Kosovo: A Short History: 'The Ottoman officials usually noted which heads of family were 'new arrivals’ in their places of residence; out of 121 new arrivals in the nahiye of Pec in 1485, the majority had Slav names. In the sancak of Prizren in 1591, only five new arrivals out of forty-one bore Albanian names; and in a group of Kosovo towns in the 1580s and 1590s there were twenty-five new Albanian immigrants and 133 with Slav names - several of them described as coming from Bosnia. This evidence counts strongly against the idea of a mass immigration from northern Albania. Other more general arguments against that idea are based on relative population sizes and rates of growth. The population of Kosovo during this period was much bigger than that of northern and central Albania, and its rate of growth was actually lower. This is not what one would expect if a large overflow from the Albanian Malesi were flooding into Kosovo.'Kosovo: A Short History: ' Some of the Catholic documents also note cases of Albanians moving into Kosovo from northern Albania. Pjeter Mazrreku reported from Prishtina in 1624: 'not long ago ten Catholic families came from Albania to live in this area’; in Suha Reka in 1637 Gjergj Bardhi found fifteen Catholic families who had fled there from the Dukagjin mountains because of 'assassins'; and Gregor Mazrreku found several Albanians at a nearby village in 1651, who had also ‘fled from the mountains’. Gregor Mazrreku noted that most of these had become Muslims since their arrival. It seems likely that people fled from the Malesi either because of blood-feuds or because they had been punished under the Kanun of Lek Dukagjin (which, it will be recalled, said that people guilty of serious crimes should have their houses burnt down and be expelled). Such people, arriving ina new area, would naturally feel more unattached to the local Catholic community, and would be more easily tempted to make the switch to Islam. Larger groups emigrating together were much more rare; but in these cases there was more religious cohesion. A group of thirty-five Catholic Albanian families from Albania was noted at the mining town of Kratovo, east of Skopje, in 1637; they were already learning the Slav language, and it is likely that they were eventually assimilated by the local Slav-speaking Catholic community. Overall, however, one conclusion is certain: the number of people migrating into the Kosovo area from northern Albania during this period was, relative to the already existing Albanian population of Kosovo, extremely small. The Malesi was almost entirely Catholic; the reports by the Catholic priests in Kosovo are thorough and very detailed; and it is not possible to imagine that many thousands of Catholic immigrants could have escaped their notice - even (or, perhaps, especially) if they did not remain Catholic for long.' 

Den serbiske ortodokse patriarken Arsenije Crnojević forlot Kosovo i juni 1690 (i forbindelse med Den store tyrkiske krig) og søkte tilflukt i daværende ungarsk-kontrollert område i Vojvodina. En mindre andel slo seg ned i andre deler av det moderne Ungarn og Romania. Opp mot 40.000 etniske serbere flyttet sammen med ham fra ulike deler av Balkan, hvorav en liten del fra Kosovo. Senere har dette tallet blitt tolket som at det var 37.000 familier og at alle kom fra Kosovo; udokumenterte tall opp mot 500.000 har blitt nevnt. Hendelsen er omtalt som den store migrasjonen (serbisk: Велике сеобе Срба).Melichárek, M. (2017). Great Migration of the Serbs (1690) and Its Reflections in Modern Historiography. Serbian Studies Research, 87 (1): 87-102. Bosetningen i Vojvodina dannet grunnlaget for den såkalte militærgrensen. Den andre utvandringen skjedde patriark Arsenije IV Jovanović Šakabenta i 1739 etter at habsburgerne trakk seg ut av Serbia etter Den russisk-østerrikske tyrkerkrig (1736–1739). Den andre utvandringen var noe mindre enn den første. Pec fortsatte å fungere som sete for den serbiske patriarken.Velikonja, M. (2003). Religious separation and political intolerance in Bosnia-Herzegovina. Texas A&M University Press. Utvandringen bidro til at det serbiske tyngdepunktet ble flyttet nordover og Beograd, tidligere kalt porten til Ungarn, ble et serbisk sentrum. En del kristne albanere utvandret også. Fra 1400-tallet gikk flere albanere fra husdyrhold i fjellene til å drive gårder i dalene.

Albanerne skal ha vært en betydelig del av folkeslaget i Kosovo før den ottomanske erobringen. Den tyrkiske Evliya Celebi som reiste i Kosovo i år 1662 inkluderte dagens vest-Kosovo, det sentrale Kosovo og Llapi-elven i nordøst-Kosovo som en del av Albania og beskrev området som bebodd av albanere.1662: A Journey through Kosova Ottomanske registre fra 1500-tallet viser at etniske albanere var et av hovedfolkeslagene i Kosovo.S Pulaha Popullsia Shqiptare e Kosoves Gjate Shekujve XV XVI

På 1600-1700-tallet gikk mange kristne albanere over til islam og fikk da fordeler som skattefritak. En del albanske muslimer fikk høye stillinger hos sultanen og albanerne ble påvirket av orientalsk kultur. En sel serbere gikk også over til islam blant annet i Sandžak-området og en god del albanere forble kristne.

 Historie 
 Tidlig og middelalderhistorie 

Noen historikere har framsatt teorier om at albanere har bakgrunn fra illyrere, som var en samlebetegnelse på de forskjellige stammene som befolket store deler av det vestlige Balkan før middelalderen. Mens andre forskere har framsatt teorier om at språket albansk stammer fra dakisk eller trakisk, et annet folkeslag i det østlige Balkan som grenset til illyrere. Ifølge forskeren Noel Malcolm er det ikke funnet noe bevis for teorien om dakisk eller trakisk, og mener albansk ikke har kommet fra der.  Origins: Serbs, Albanians and Vlachs Chapter 2 in Noel Malcolm's Kosovo, a short history (Macmilan, London, 1998, p. 22-40) 'The strongest evidence, however, comes not from the meaning of the proper names (which is always open to doubt) but from their structure. Most Illyrian names are composed of a single unit; many Thracian ones are made of two units joined together. Several Thracian place-names end in -para, for example, which is thought to mean 'ford', or -diza, which is thought to mean 'fortress'. Thus in the territory of the Bessi, a well-known Thracian tribe, we have the town of Bessapara, 'ford of the Bessi'. The structure here is the same as in many European languages: thus the 'town of Peter' can be called Peterborough, Petrograd, Petersburg, Pierreville, and so on. But the crucial fact is that this structure is impossible in Albanian, which can only say 'Qytet i Pjetrit', not 'Pjeterqytet'. If para were the Albanian for 'ford', then the place-name would have to be 'Para e Besseve'; this might be reduced in time to something like 'Parabessa', but it could never become 'Bessapara'. And what is at stake here is not some superficial feature of the language, which might easily change over time, but a profound structural principle. This is one of the strongest available arguments to show that Albanian cannot have developed out of Thracian.' Språket albansk blir ansett på som nærmere i slekt med messapisk.Hyllested, Adam; Joseph, Brian D. (2022). "Albanian". The Indo-European Language Family. Cambridge University Press.

Første gang man finner albanere nevnt i historiebøkene var i bysantiske skrifter fra 1200-tallet, hvor de blir nevnt som en stamme med betydelig gresk innflytelse i væremåten.Mircea Eliade, Charles J. Adams, The Encyclopedia of religion, Macmillan, 1987, , p.  179. Etniske albanere regner selv illyrere som sine forløpere. Den albanske folkene ble stort sett kristne på 200-300-tallet.

Kosovo var okkupert av det Bulgarske riket fra år 850 og gikk mellom Byzantinsk og Bulgarsk styre flere ganger.  Origins: Serbs, Albanians and Vlachs Chapter 2 in Noel Malcolm's Kosovo, a short history (Macmilan, London, 1998, p. 22-40) Senere ble Kosovo okkupert av serberne rundt år 1200.

På grunn av mange viktig hendelser i Serbias historie har Kosovo en viktig plass serbisk nasjonal bevissthet. Slaviske folkeslag kom nordfra slo seg ned i Kosovo fra rundt år 1000 eller tidligere. Det er uklart i hvilken grad etniske albanere fortsatte å holde til i lavlandet etter den serbiske innvandringen eller om det bare levde som nomader med husdyr i fjellene..

I middelalderen var Kosovo et kjerneområde i det serbiske riket under Huset Nemanjić med Prizren som hovedby og den serbisk-ortodokse kirke hadde sentrum i Peć. Byer som Gračanica har viktige ortodokse klostre fra denne perioden. Det serbiske rike omfattet i år 1300 Serbia sør for Beograd, Bosnia sør for Sarajevo, Montenegro, Kosovo, det nordlige Albania og Nord-Makedonia til sør til Skopje. Det øvrige Albania og deler av Nord-Makedonia var omfattet av det albanske kongeriket. Det serbisk riket under tsar Dušan omfattet på den tiden etniske albanere, serbere og grekere. Den serbiske kulturen blomstret og det ble reist betydelige kirker og klostre i Kosovo sørlig i Gračanica, Peč og Dečani. 

I 1389 ble slaget ved Kosovo Polje utkjempet mellom det ottomanske og det serbiske riket, der serberne ble nedkjempet. Etniske albanere kjempet på serbisk side mot ottomanene. En del albanere i fjellene holdt stand mot ottomanene. Den serbiske fyrst Lazar falt i slaget og anses av serbere som en martyr som ga livet for kristendommen og for Serbia. Skanderbeg kjempet mot ottomanene i 25 år på midten av 1400-tallet. Etter Skanderbegs død kom de albanske områdene gradvis under ottomansk kontroll. 

Det ottomanske riket
Etter den ottomanske erobringen ble patriarkatet i Péc oppløst og funksjonen overtatt av den greske biskopen i Ohrid. Patriarkatet ble gjenopprettet i 1557 under storvisir Mehmed Sokollu som var serbisk av fødsel. Dette førte til at kirken som den serbiske folkegruppens åndelige leder ble styrket.

I år 1690 i Kosovo gjorde albanske kristne og albanske muslimer under de albansk-katolske lederne [[Pjeter Bogdani]] og Toma Raspasani opprør mot det Ottomanske styret og viste sin støtte til Østerrike.   Kilder fra 1690 nevner 20,000 albanere i Kosovo som ''har snudd våpnene sine mot tyrkerne''

Serberne holdt i hovedsak fast på ortodoks kristendom. Mange etniske albanere gikk på 1600-1700-tallet over til islam og ble noe påvirket av orientalsk kultur. Albanernes harde motstand mot ottomanske invasjon kan være bakgrunn for at de i større grad ble presset til å gå over til islam. Mange albanere gikk i tjeneste hos ottomanene som soldater eller embetsmenn. I Sandžak nord for Kosovo gikk en del serbere over til islam. Mot slutten av 1600-tallet ble forholdene for de kristne vanskeligere. Ottomanene anså serbernes støtte til Østerrike som fiendtlig og serberne begynte å se på albanerne som fiender på ottomansk side. De etniske albanernes tilknytning til islam var relativt overfladisk, bektasji hadde en sentral stilling og religionen spilte en begrenset rolle for nasjonal identitet blant etniske albanere.

Under ottomansk styre begynte etniske albanere fra høylandet å slå seg ned på flatlandet samtidig som serbiske føydalherrer trakk nordover. I 1690 utvandret den serbisk ortodokse patriarken i Peć og stor deler av de etniske serberne i Kosovo (kildene oppgir både  personer og  familier) til det daværende Ungarn innenfor Habsburgmonarkiet. Denne utvandringen medvirket til at det serbiske tyngdepunktet ble flyttet nordover. Samtidig slo flere etniske albanere seg ned i Kosovo slik at området på denne tiden fikk albansk flertall. Dagens forskning har ikke funnet bevis for dette og mener at det er manipulering og oppfinnelse av historie.  Etnisk serbere som ble assimilert til den albanske gruppen og konverterte til islam medvirket også til den demografiske forskyvningen. Folkevandringen skjedde under Den store tyrkiske krig da Habsburgernes styrker inntok Beograd, Niš, Kosovo og Skopje i 1689 og ble drevet tilbake av sultanen året etter. Habsburgerne kontrollerte Kosovo i to måneder vinteren 1689-1690, og ottomanske styrker gikk til motangrep og drev habsburgske styrker tilbake til Novi Pazar og Niš fra januar 1690. Omstendighetene ellers er omstridt og utgjør deler av grunnlaget for både serbisk og albansk nasjonalisme. Det er uklart om patriarken og andre som forlot Kosovo hadde alliert seg med habsburgerne eller om de bare fryktet konsekvensene av ottomansk gjenerobring i 1690.Ancsombe, F. F. (2006). The Ottoman empire in recent international politics-II: the case of Kosovo. The International History Review, 28(4), 758-793. 

I 1766 ble patriarkatet i Pec oppløst og det serbiske ortodokse senteret ble forflyttet til Sremski Karlovci i Vojvodina. Serbia, Montenegro og Hellas ble selvstendige stater i 1878, mens Kosovo, Albania og Makedonia forble i det ottomanske riket. Den serbisk-tyrkiske krigen 1876-1878 og serbisk ekspansjon sørover førte til at mange etniske albanere flyktet og omkring 50.000 slo seg ned i Kosovo. En del slaviske muslimer forlat Bosnia (som var okkupert av Østerrike) og Montenegro, og slo seg ned i Kosovo, mens en del etniske serbere forlot Kosovo og slo seg ned i Serbia. En albansk-nasjonalistisk bevegelse etter 1878 forsøkte Prizrenligaen å etablere en albansk samling innenfor det ottomanske riket. Da ligaen med forsterket tanken om selvstendighet ble den slått ned av ottomanske styrker.

Balkankrigene

Kosovo var del av Det ottomanske rike frem til utbruddet av Den første balkankrig i 1912. I oktober 1912 erklærte Serbia, Bulgaria og Hellas krig mot osmanene, og serbiske styrker tok raskt kontroll over Kosovo. Beograd anså Kosovo som serbisk eiendom og erobringen som en frigjøring, mens albanerne så det som en okkupasjon, serbiske styrker brente landsbyer og drev sivile på flukt. Styrker fra Serbia og Montenegro begikk overgrep mot etniske albanere som ble ansett som tyrkiskvennlige og medskyldige i overgrep mot etniske serbere. Serbia ønsket ikke en albansk stat blant annet for å sikre seg adkomst til Adriaterhavet. Russland støttet Serbia, mens Østerrike-Ungarn ikke ville gi Serbia adgang til havet. Med fredsavtalen i 1913 ble Kosovo delt mellom Serbia og Montenegro. Serbia betraktet kontroll over Kosovo som en frigjøring, mens kosovoalbanerne betraktet det om en erobring. Overgrep, massakrer og nedbrenning av landsbyer medvirket til at befolkningen flyktet. På denne tiden var 30-40 % av innbyggerne i Kosovo etniske serbere. 

Østerrike-Ungarn gikk 28. juli 1914 til krig mot Serbia, og Bulgaria okkuperte områder i sørøst. Serbiske styrker flyktet over fjellet til Montenegro, men et stort antall soldater døde eller ble tatt til fange av den østerrikske hæren. Kosovo ble delt i en østerriksk og en bulgarsk okkupasjonssone, som i 1918 ble avløst av franske og italienske styrker. Før østerriksk-ungarske og bulgarske styrker inntok Serbia i 1915 evakuerte den serbiske kongen, regjeringen og hæren gjennom Kosovo til den albanske kysten. De nådde kysten i januar 1916 og ble der reddet av britiske, franske og italienske skip og plassert på Korfu.

Jugoslavia

Etter at den serbiske hæren igjen frigjorde Kosovo etter Første verdenskrig høsten 1918, ble Kosovo en del av det nye Kongedømmet av serbere, kroater og slovenere (Jugoslavia fra 1919). Albanerne utgjorde en av de største ikke-slaviske minoritetene i riket og var i flertall i Kosovo. Albanerne ble ikke anerkjent som en nasjonal folkegruppe som de andre, noe som blant annet ble begrunnet med etniske albanere allerede hadde en egen nasjonalstat (Albania). Etniske albanere ble undertrykt og en del utvandret til Tyrkia. 

Italia og Tyskland okkuperte Jugoslavia i 1941 (Italia hadde okkupert Albania to år tidligere). Under okkupasjonen ble Albania og Kosovo slått sammen. Etter den italienske kapitulasjonen i 1943 ble Kosovo besatt av tyske styrker. Fra 1943 medvirker kosovoalbanere som partisaner i kamp mot okkupanten. Omkring 100.000 etniske serbere forlot Kosovo til under krigen på grunn av antatt nasjonalistisk terror av albanske grupperinger. Tyske styrker trakk seg ut i oktober 1944 og Titos styrker overtok. Albanske styrker gjorde væpnet motstand og Tito satte i februar 1945 Kosovo under militært styre for å overvinne motstanden. 

I mellomkrigstiden hadde det jugoslaviske kommunistpartiet gått inn for at Kosovo skulle innlemmes i Albania. Tito skiftet syn ved utgangen av krigen og samarbeidet med nabolandene gikk dårlig. Enver Hoxha anså Tito som hovedfienden. Ved nyordningen av Jugoslavia 1946 ble provinsen Kosovo (albansk: Kosova) opprettet med tanke på den albanske minoritet. Før provinsen Kosovo ble opprettet i 1946 ble området ansett som to regioner: Kosovo/Kosovo (Fusha e Kosovo eller Kosovosletten) og Metohija. Fra 1960 til 1980 forlot mange etniske serbere og etniske montenegrinere provinsen blant annet som resultat av politisk press. Omkring 1990 var etniske albanere kommet opp i 90 % av befolkningen.Reineck, J. (1993). Seizing the past, forging the present: Changing visions of self and nation among the Kosova Albanians. Anthropology of East Europe Review, 11(1 & 2), 100-109. 

Aleksandar Ranković styrte fra krigen til 1966 Kosovo med hard hånd med bakgrunn i at kosovoalbanerne motsatte seg gjenoppretting av Jugoslavia etter krigen og at kosovoalbanerne ble betraktet som upålitelige og mulige kollaboratører med Albania. Da Ranković ble avsatt innledet det en periode med liberalisering i Kosovo. Det ble etablert et universitet i provinsen og kontakten med Albania ble enklere. Jugoslavia gikk gjennom en periode med stadig mer desentralisert myndighet til delrepublikkene. Grunnloven av 1974 ga delrepublikkene og de autonome områdene ustrakt selvstyre. 

I 1974 fikk Kosovo status som «føderal enhet» og ble en autonom provins innenfor Serbia, og fikk dermed omtrent like utstrakt selvstyre som de andre republikkene i Jugoslavia. I begynnelsen av 1980-årene brøt det ut omfattende demonstrasjoner blant albanerne i Kosovo, med blant annet krav om full republikkstatus.

 Oppløsningen av Jugoslavia 
I 1981, like etter Titos død, økte spenningen i Kosovo. Kosovoalbanerne ønsket større selvstyre og det ble fremmet krav om at Kosovo skulle bli egen republikk innenfor Jugoslavia. Situasjonen førte til store opptøyer og hæravdelinger fra andre republikker ble sendt inn i området. Ti-tyve mennesker ble drept og rundt 50 ble såret. Konsekvensene av uroen ble at formannen og viseformannen i Kosovo ble avskjediget. I tillegg måtte formannen i Kosovos kommunistparti gå av, 210 professorer, lærere mistet jobben og 900 personer ble ekskludert fra kommunistpartiet. Jugoslaviske myndigheter arresterte i tillegg over 200 unge albanere. Opptøyene startet opprinnelig som et studentopprør Prishtina der studentene klagde på forholdene og maten ved Universitetet i Prishtina. I perioden 1981 - 1987 ble rundt 8000 kosovoalbanere fengslet i Jugoslavia av politiske årsaker med anklager om separatisme og nasjonalisme. 

Mye av spenningen og uroen som oppstod på begynnelsen av 1980-tallet hadde sin bakgrunn i en stor økonomisk krise som rammet Jugoslavia i 1981. Bruttoproduktet i Bosnia var på den tiden tre ganger høyere enn Kosovo mens Slovenias bruttoprodukt var 6-7 ganger så høyt. Ettersom Den autonome provinsen Kosovo og Metohija som det da het var landets minst utviklede område, fikk de størstedelen av redistribusjonsfondet som var satt opp i landet. Dette fondet tok ressurser og finanser fra de mer utviklede områdene i daværende Jugoslavia og fordelte disse pengene nedover til de fattigere områdene. Denne resesjonen rammet dermed hardest i Kosovo og Metohija og eliten der som tidligere nøt godt av disse overføringene da denne stoppet opp. I tiåret før opptøyene hadde 57.000 serbere forlatt provinsen etter trakasseringer. Dette medførte at andelen serbere sank fra 18,4 til 13,2 prosent av befolkningen. Etter opptøyene i 1981 følte serberne seg enda mer undertrykket av det albanske flertallet i Kosovo. Episoder av vold og trakasseringer førte til at nærmere  serbere forlot provinsen i perioden 1981 til -87. Dette førte til at sentralmyndighetene i Beograd oppmuntret serberne til å bli i Kosovo ved gi dem økonomiske fordeler, og i noen tilfeller opprette fabrikker og industri der for det meste serbere ble ansatt. Dette forholdet bidro til å skape ytterligere spenning mellom de to folkegruppene.

Inter-etnisk spenning fortsatte å vokse i Kosovo utover 1980-tallet. Spesielt klagde den serbiske minoritetsbefolkningen i området over mishandling fra det albanske flertallet. Milošević brukte denne misnøyen til å konsolidere sin stilling internt i Serbia. Milošević ble sendt av Ivan Stabolić for å møte lokale ledere, fordi de truet med å arrangere en demonstrasjon i Beograd.The Serbs Tim Judah p162 Men en stor demonstrasjon av serbiske nasjonalister ble lagt samtidig med Miloševićs besøk. Da demonstrantene brøyt gjennom politisperringene, brukte politiet køller og situasjonen tilspisset seg. På dette tidspunktet gikk Milošević til et vindu og deklarerte: «Ingen har lov til å slå dere.» («Niko ne sme da vas bije» på originalspråket) Etter det gikk han med på å lytte til representanter for serberne som luftet sin misnøye, noe som fortsatte til dagen etterpå.Yugoslavia's Ethnic Nightmare. Ed Jasminka Udovićka and James Ridgeway p. 82 Fra dette øyeblikket, brukte Milošević Kosovo i sin ferd mot makt i Jugoslavia. I den nasjonalistiske politikken overfor Kosovo fikk Milošević støtte av den serbisk-ortodoks kirken.The Serbs Tim Judah p. 162

28. juni 1989 holdt Milošević en tale i Gazimestan, foran en stor gruppe med serbere ved feiringen av 600-årsjubileumet av slaget ved Kosovo. Mange mener at denne talen var med på å konsolidere Milošević sin autoritet i Serbia.The Economist, 5. juni 1999, What's next for Slobodan Milošević?

Etter urolighetene i 1989 reduserte myndighetene i Beograd Kosovos spesielle autonome status.Reuters 1988-07-30, Yugoslav Leaders Call for Control in Kosovo, Protests Loom Kosovo ble på dette tidspunkt nærmest beleiret av serbiske soldater og portforbud, unntakslover og hyppige kontroller av folk og kjøretøyer preget store deler av provinsen.

Like etter det, organiserte kosovoalbanere en separatistbevegelse som tok i bruk sivil ulydighet med et uttrykt mål om å oppnå uavhengighet for Kosovo. Kosovoalbanerne boikottet statlige institusjoner og valg, og etablerte egne albanske skoler og politiske institusjoner. 2. juli 1990, erklærte et ukonstitusjonelt parlament i Kosovo området som republikk innenfor Jugoslavia. Parlamentet ble da oppløst og det ble innført unntakstilstand i området. Nesten to år senere (26. september 1991) organiserte parlamentet en uoffisiell folkeavstemning, som ble overvåket av internasjonale observatører, men som ikke oppnådde internasjonalt anerkjennelse. Med et oppmøte på 87 %, stemte 99 % for at Kosovo skulle bli uavhengig. Kosovo erklærte seg som selvstendig stat på samme måte som andre deler av Jugoslavia.University of Maryland, 2004, Minorities at Risk Project, "Chronology for Kosovo Albanians in Yugoslavia", 

Det jugoslaviske kommunistpartiet ble oppløst våren 1990 og i Kroatia og i Slovenia ble det avholdt frie valg. Kroatia og Slovenia støttet kosovoalbanerne som ledd i undergraving av Serbias dominans. Den eneste albanskspråklige avisen, Rilindja, ble stanset i 1990 og fjernsynet sluttet å sende på albansk. Serbisk radio sendte sensurerte og Beograd-vinklede nyheter på albansk. Kosovoalbanerne hørte heller på kroatisk radios nyhetssendinger på albansk. Tidlig på 1990-tallet var det en vanskelig økonomisk situasjon der de fleste kosovoalbanere var uten arbeid. Rundt 1990 var undervisningen ved universitetet i Priština for det meste på serbokroatisk og en stor del av de albanske lærerne var erstattet av serbiske.

 Kosovokrigen 

Kosovokrigen startet som borgerkrig, og utviklet seg til en internasjonal storkonflikt. Albanske separatister startet geriljakrigføring mot styresmaktene fra 1996, noe som ble omtalt som frigjøringskrig av albanerne og terrorisme av serberne. I 1999 kom det til krig mellom Serbia og NATO. Etter serberne nektet å underskrive Rambouillet-avtalen, fulgte en omfattende bombekrig fra NATOs side, samtidig som væpnede albanere og serbere fortsatte å slåss på bakken, og store befolkningsgrupper havnet på flukt. Krigen endte etter at regjeringen i Beograd godtok betingelser som var fremforhandlet av en finsk-russisk meglingsgruppe. Alle serbiske tropper ble trukket tilbake fra Kosovo, og NATO og FN gikk inn med fredsbevarende styrker.

 Straffeforfølgelse 
I juli 2006 startet rettssaken i krigsforbryterdomstolen i Haag mot Serbias tidligere president Milan Milutinović, tidligere statsminister Nikola Šainović, tidligere forsvarsminister og generalstabssjef Dragoljub Ojdanić, sikkerhetssjef Sreten Lukić, samt militærsjefene Nebojsa Pavković og Vladimir Lazarević. Anklagen lød på forbrytelser mot menneskeheten og en rekke krigsforbrytelser, deriblant drap og seksuelle overgrep utført av serbiske soldater.http://www.nrk.no/nyheter/utenriks/1.704425 Milutinović ble frikjent av domstolen i 2009. Sainovic, Pavkovic og Lukic ble dømt til 22 års fengsel, som senere i ankedomstolen ble senket til 18 år for Sainovic, 20 år for Lukic, mens Pavkovic' dom ble oprettholdt. General Lazarevic og generalstabssjef Ojdanic hver ble dømt til 15 års fengsel. Ojdanic sin dom ble senket til 14 år i ankedomstolen. De tiltalte ble dømt for å være ledere i kommandokjeden og dermed burde vite om og stoppet forbrytelsene som skjedde under krigen. Brorparten av dommen kom på grunnlag av anklagelsene om planlegging av tvungen deportasjon som en krigsforbrytelse, samt enkelte tilfeller av uorganiserte drap og seksuelle overgrep utført av soldater som ikke ble rettslig prosessert i etterkant av militærdomstolene.  ICTY: Convictions for Kosovo crimes upheld for four senior Serbian officials

Det er kommet frem anklager krigsforbrytelse i form av ulovlig organhandel utført av KLA mot serbiske og andre minoritetskrigsfanger under og etter krigen. Mistanken går ut på at sivile ble tatt til fange for så å bli fraktet til nord-Albania hvor disse personene ble drept ved at man fjernet ut organene deres til salg på «svartebørsen». UNMIK (FN administrasjonen i Kosovo) sendte to etterforskere til en landsby nær byen Burrel i Albania, en av dem var norske Hroar Frydenlund. Oppgaven deres var å etterforske substansen i disse anklagene. De fant «Det gule huset» hvor disse forbrytelsene skulle ha funnet sted.Sputnik News I og rundt huset ble det funnet medisin brukt under transplantasjon, samt betydelig blodsøl forsøkt vasket bor. UNMIK avsluttet etterforskningen i mangel på tillatelser til å foreta dypere undersøkelser. Etterforskerne konkluderte med at det var mistenkelig, men ikke nok for å reise tiltale mot noen konkret person. Bevisene som ble samlet her ble senere destruert av ICTY grunnet plassmangel og mangel på tiltale. Sjefanklager i ICTY Carla del Ponte sa i 2008 etter sin avgang at hennes største nederlag i karrieren var mangel på tiltale mot KLA-lederne i denne saken.  En av grunnene til at det var så vanskelig å få til tiltale mot høytstående KLA-offiserer var at hovedvitnene i saken ble drept eller truet til stillhet, og de håndfaste bevisene dermed bare ble indisier på at noe kriminelt hadde skjedd, men ikke hvem som hadde utført dem.  For å ettergå anklagene fremsatt samt påstandene til Carla del Ponte bestemte europakommisjonen i 2008 at den skulle utføre en grundigere undersøkelse av saken, og overlot oppgaven til Dick Marty, en sveitsisk senator, og hans team. I 2010 kom rapporten ut hvor han kom med anklager mot blant annet Hashim Thaçi, som da var statsminister i Kosovo om deltakelse i en ulovlig organhandel ring som stod for grusomme kriminelle handlinger før, under og etter Kosovokrigen.  Rapporten kritiserte også den pragmatisk tilnærmingen til krigsforbrytelser etter krigen, hvor de involverte parter avstod fra etterforskning av grusomheter mot den serbiske befolkningen grunnet ønske om kortsiktig stabilitet. Spørsmålet er ifølge rapporten derfor ikke om disse handlingene har skjedd, men heller hvem man skal tiltale. Man har aldri dømt noen i denne saken.

 Selvstendighet 
Forhandlingene rundt Kosovos endelige status pågikk og ble avsluttet i løpet av de første månedene i 2008. Albanerne, som utgjør om lag 92 %, krevde full selvstendighet, mens serberne, som er i mindretall, ville at Kosovo fortsatt skal være en del av Serbia. EU har lagt frem et forslag forfattet av Slovenia. I dette forslaget vil Kosovo erklære selvstendighet etter valget i Serbia er avsluttet i mars 2008. Planen innebærer også at Storbritannia, Frankrike, Italia og Tyskland vil anerkjenne Kosovo innen 48 timer. Kosovos president Fatmir Sejdiu, uttalte i desember 2007 at Kosovo «var kun dager fra selvstendighet», uten å spesifisere en dato. Thaçi sa 10. januar 2008 at «datoen for selvstendighetserklæringen er fastsatt, men at den ikke vil bli offentliggjort før etter at andre runde av presidentvalget i Serbia er avviklet 3. februar»,Dagsavisen: Kosovo skal anerkjennes , presentert 12. januar 2008 og fulgte opp to uker senere med å si at uavhengighet bare var «dager unna», men at det var noen prosedyrer og konsultasjoner som måtte foretas.BBC News: Kosovo's independence 'in days', presentert 24. januar 2008

Statsminister Hashim Thaçi sendte brev til 192 stater og ba dem om å anerkjenne Kosovo som uavhengig stat.Aftenposten: Nå blir Kosovo en egen stat, presentert 17. februar 2008 Thaçi innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig,Nettavisen: Kosovo holder ekstraordinært møte, presentert 17. februar 2008 og parlamentet vedtok med overveldende flertall å erklære Kosovo som en uavhengig stat.Nettavisen: Kosovo MPs proclaim independence, presentert 17. februar 2008 De elleve parlamentarikerne som representerte etniske minoriteter, boikottet avstemningen.VG: 109 av 109 stemte for et uavhengig Kosovo, presentert 17. februar 2008 I april 2008 vedtok nasjonalforsamlingen i Kosovo en ny grunnlov som overfører makt fra FN til den albanske flertallsregjeringen, etter ni år med FN-styre.Store norske leksikon - Kosovos historie, selvstendighetsprosessen

Regjeringene i Kosovo og Serbia inngikk i april 2013 en avtale om å «normalisere» forbindelsene mellom de to landene.«Serbia and Kosovo reach EU-brokered landmark accord», BBC News, 19. april 2013. I henhold til den femten punkter lange avtalen skal kommunene i Nord-Kosovo, der serberne er i flertall, utgjøre en region med selvstyre i saker som gjelder økonomisk utvikling, arealplanlegging, skolevesen og helse. Regionen skal underlegges Kosovos lover og integreres i Kosovos politi- og rettssystem, men med en regional ankedomstol og en serbisk, regional politisjef utpekt av Kosovos innenriksdepartement og godkjent av regionen.Historic agreement could pave way for Kosovo and Serbia, Southeast European Times, 20. april 2013. Regjeringene i Serbia og Kosovo ble også enige om at de ikke skal hindre hverandre i å søke medlemskap i EU.Majorities in Kosovo, Serbia support new deal, Deutsche Welle, 19. april 2013.

Per 3. mars 2020 har 97 av FNs 193 medlemsland formelt anerkjent Kosovo som suveren stat:

  AfghanistanInternational Herald Tribune: Afghanistan recognizes Kosovo's independence, 18. februar 2008
  Albanianasdaq.com: Albania Recognizes Kosovo As Independent State, 18. februar 2008
  AndorraThe Principality of Andorra recognizes Kosovo’s independence, Kosovos utenriksdepartement, 8. juni 2011.
  Antigua og Barbuda
  Australia, 19. februar 2008
  Bahrain, 19. mai 2009
  Bangladesh
  Belgia
  Belize, 7. august 2008
  BeninThe Republic of Benin is the 80th state to recognize Kosovo’s independence , Kosovos utenriksdepartement, 18. august 2011.
  BruneiBrunei Darussalam recognizes Kosovo independence, Kosovos utenriksdepartement, 25. april 2012.
  Burkina Faso, 25. april 2008
  Bulgaria, 19. mars 2008
  Canada, 18. mars 2008
  Colombia, 6. august 2008 (spansk)
  Costa Rica, 17. februar 2008
  Danmark
 Djibouti
  Den dominikanske republikk, 11. juli 2009
 EgyptRepublika e Egjiptit njeh Kosovën shtet të pavarur e sovran, Kosovos utenriksdepartement, 26. juni 2013.
  ElfenbenskystenIvory Coast recognizes Kosovo , Top Channel, 21. september 2011..
 El SalvadorEl Salvador njeh Kosovën , 30. juni 2013.
  Estland
 Fiji«Pavarësia e Kosovës njihet nga shteti i Fixhit» , BalkanWeb, 19. november 2012.«Fixhi njeh pavarësinë e Kosovës» , Kosovo News Network, 19. november 2012.
  FinlandVG: Finland anerkjenner Kosovo, 7. mars 2008
  FrankrikeNettavisen: Venter på verden, 18. februar 2008
  De forente arabiske emirater , 14. oktober 2008
  GabonKosovo’s recognition confirmed by the Republic of Gabon, Kosovos utenriksdepartement, 13. oktober 2011.
  Gambia
  GuineaThe Republic of Niger and the Republic of Guinea Conakry recognize Kosovo’s independence , Kosovos utenriksdepartement, 16. august 2011.
 Guyana«Guyana Recognises Kosovo as Independent State», Balkan Insight, 18. mars 2013.
  HaitiHaiti’s recognition of Kosovo confirmed during Minister Hoxhaj’s visit to this state, Kosovos utenriksdepartement, 10. februar 2012.
  HondurasHonduras recognizes Kosovo
  Irlandiht.com
  Island
  Italia
  Japan
 JemenLe Yémen reconnaît l'indépendance du Kosovo, RIANovosti, 12. juni 2013.
  Jordan
  KiribatiKiribati recognizes the Republic of Kosovo, Kosovos utenriksdepartement, 25. oktober 2010.
  Kroatia, 19. mars 2008
  KuwaitKuwait formally recognizes the Republic of Kosovo, Kosovos utenriksdepartement, 11. oktober 2011.
  Latvia
  LibyaToday, in New York, the Prime Minister of the Republic of Kosovo, Hashim Thaçi met the Prime Minister of Libya, Ali Zeidan in a private meeting, Office of the Prime Minister, Republic of Kosovo, 25. september 2013.Libya officially recognises Kosovo, Libya Herald, 26. september 2013.
  Liechtenstein, 25. mars 2008
  Litauen , 6. mai 2008
  Luxembourg, 20. februar 2008
  Malaysia, 01. november 2008
  Malawi
  Maldivene, 19. februar 2009
  Malta, 21. august 2008
  Marshalløyene
  Nord-Makedonia, 9. oktober 2008
 Mauritania
  Mikronesia , 6. desember 2008
  Monaco, 19. mars 2008
  Montenegro, 09. oktober 2008
  Nederland, 04. mars 2008
 New Zealand 
  Niger
  NigeriaNigeria recognizes Kosovo Independence , Top Channel, 12. september 2011.
  NorgeNorge anerkjenner Kosovo som selvstendig stat (28. mars 2008)
  OmanRepublic of Kosovo Established Diplomatic Relations with Sultanate of Oman, Kosovos utenriksdepartement, 4. februar 2011
  Pakistan«Kosovo Comes Close to 100th Recognition», BalkanInsight, 25. desember 2012.«Recognition to the Republic of Kosovo», Pakistans utenriksdepartement, 24. desember 2012.
  Panama, 16. januar 2009
  Peru
  PortugalPortugal recognizes independent Kosovo 7. oktober
  Polen
  QatarQatar recognized the Republic of Kosovo, Kosovos utenriksdepartement, 7. januar 2010.
 Saint Kitts og Nevis«Saint Kitts dhe Nevis njeh pavarësinë e Kosovës» , 14. november 2012.«Saint Kitts dhe Nevis njohin pavarësinë e Kosovës» , Kosovo News Network, 14. november 2012.
  Saint LuciaSanta Lucia is the 81st UN member state to recognize the Republic of Kosovo, Kosovos utenriksdepartement, 19. august 2011.
  Samoa , 15. september 2008
  San Marino] 11. mai
  Saudi-Arabia, 20. april 2009
  Senegal
  Singapore
  SloveniaNettavisen: Slovenia anerkjenner Kosovo, 5. mars 2008
 Somalia
  Storbritannia
  Sverigeregjeringen.se , 4. mars 2008
  Sveitskln.gov.my, 27. februar 2008
 Swaziland
  Sør-Korea
 TanzaniaPacolli: Tanzania na njohu, merita është e imja , telegrafi.com, 30. mai 2013.Kosovo wins recognition from over half United Nations states, Foreign & Commonwealth Office, Storbritannia, 21. juni 2013.
 ThailandPrime Minister Thaçi officially receives Thailand recognition of Kosovo in a meeting with Thailand Deputy Prime Minister Dr. Surapong Tovichakchaikul, Office of the Prime Minister, Republic of Kosovo, 26. september 2013.Kosovo opens talks for more recognition, Southeast European Times, 10. oktober 2013.
  Tonga«Tonga recognises Kosovo», Focus Information Agency, 19. januar 2014.
  TsjadChad recognizes the Republic of Kosovo, Kosovos utenriksdepartement, 1. juni 2012.
  TsjekkiaCzech Ministry of Foreign Affairs: The Czech Republic has recognized independence of Kosovo, 23. februar 2008
  TuvaluTuvalu recognises Republic of Kosovo, Kosovos utenriksdepartement, 19. november 2010. 
  Tyrkia
  TysklandNettavisen: Viktig med norsk anerkjenning, 20. februar 2008
  UgandaThe Republic of Uganda recognizes the independence of Kosovo, Kosovos utenriksdepartement, 17. februar 2012.
  Ungarn, 19. mars 2008
  USADagbladet: Kosovo er selvstendig, 18. februar 2008
 Vanuatu
  Østerrike"Austria moves forward with recognition of Kosovo", Monsters & Critics, 27. februar 2008. Link accesseed 2008-02-07.
 Øst-Timor«Timori Lindor njeh pavarësinë e Kosovës», Kosovos utenriksdepartement, 9. november 2012.

I tillegg er Kosovo anerkjent av Republikken Kina (Taiwan)The Republic of Kosovo officially declared independence on February 17, 2008. As of today, the Republic of China (Taiwan) formally recognizes the Republic of Kosovo, Republikken Kinas utenriksdepartement, 21. februar 2008. og Malteserordenen.Deputy Prime Minister Selimi received in a meeting Malta’s Order of Templars, Kosovos utenriksdepartement, 26. oktober 2011. 

Det har vært en del kontroverser rundt disse anerkjennelsene. En del av landene som står på listen har formelt sett ikke utvekslet parlamentariske anerkjennelsesbrev eller hatt noen demokratiske prosesser rundt dette. Et av punktene som dras frem er at det har pågått lobbyvirksomhet i en del land som har blitt støttet gjennom korrupsjon i form av monetære og andre bestikkelser. Den fremste pådriveren for slik anerkjennelsesprosess har vært Behgjet Pacolli, og som er ansett som den rikeste mannen i Kosovo. På et tidspunkt ble han valgt som president i Kosovo i et valg som ble annulert. Han fikk senere funksjon som utenriksminister og det var i denne perioden han i flere land bestakk politikere for at deres land skal anerkjenne Kosovo som en selvstendig stat.  Den siste pr. november 2019 som omhandler disse anklagene er mot den tidligere utenriksministeren Dr. Ahmed Shaheed på Maldivene. Han er anklaget for å ha tatt imot en bestikkelse på 2 millioner dollar for at Maldivene skal anerkjenne Kosovo som en selvstendig stat. Skandalen har ført til store politiske rystninger på Maldivene og det er ytret ønske om at man skal reevaluere anerkjennelsen på dette grunnlag.

Av de landene som har stått på listen av land som har anerkjent Kosovo har 18 trukket tilbake anerkjennelsen eller presisert at de aldri har anerkjent uavhengigheten. Disse landene er: Komorene, São Tomé og Príncipe, Republikken Guinnea-Bissao, Burundi, Liberia, Lesotho, Grenada, Madagaskar, Dominica, Surinam, Papua Ny-Guinea, Salomonøyene, Palau, Den sentralafrikanske republikk, Togo, Ghana, Nauru, Sierra Leone. Dette vil i prinsippet si at antall land fra listen som anerkjenner Kosovo som et selvstendig land har falt under halvparten av medlemmene i FN.

De fem EU-landene Spania, Hellas, Romania, Kypros og Slovakia motsetter seg anerkjennelse av Kosovo.

Den internasjonale domstolen, FNs juridiske organ som gir rådgivende meninger i internasjonale saker, avgjorde i 2010 at Kosovos uavhengighetserklæring ikke brøt med folkeretten. Presidenten i den Internasjonale domstolen Hisashi Owada presisert at Internasjonale lover ikke har noen "forbud mot uavhengighetserklæringer" og at disse entitetene ikke er å anse som medlem av FN og dermed ikke omfattes av de internasjonale lovene som omhandler slike situasjoner.http://www.tv2nyhetene.no/utenriks/spania-vil-fortsatt-ikke-anerkjenne-kosovo-3253697.html Den rådgivende avgjørelsen kom etter spørsmål fra regjeringen i Serbia som lød «Er den ensidige uavhengighetserklæringen av den midlertidige selstyre regjeringen i Kosovo og Metohija i samsvar med internasjonal lov?» Avgjørelsen ble i Kosovo ansett som seier, mens den i Serbia ble ansett som et nederlag i den forstand at domstolen ikke tok stilling til om det var en lovlig erklæring eller ikke, da FN i denne situasjonen ikke fordømte en slik erklæring, men samtidig ikke støttet den.http://www.tv2nyhetene.no/innenriks/-fndomstolens-kjennelse-gir-kosovo-full-stoette-3253356.html I Sikkerhetsrådet blokkerer både Russland og Kina, som begge har vetorett. I FNs Generalforsamling kreves to tredjedelers flertall for at Kosovo skal få status som fast observatør i kraft av å være et ikke-medlemsland. En slik tittel ville gitt Kosovo mulighet for tilstedeværelse på alle generalforsamlinger og ikke på invitasjon som ikke-medlemmer har. Andre entiteter som har denne statusen er Palestina og Vatikanstaten. Forskjellen på ikke-medlem og ikke-medlemsland er at generalforsamlingen enten anerkjenner deres status som land eller ikke.

 Politikk 

17. november 2001 ble det gjennomført valg til en provinsforsamling, Kosovoforsamlingen (serbisk Скупштина Косова, albansk Kuvendi i Kosovës). Partiet til Ibrahim Rugova, LDK, ble det største partiet, og Nexhat Daci ble partiets leder i Kuvendi. Rugova ble innsatt som president i mars 2002, men døde av lungekreft 21. januar 2006. Rugovas etterfølger ble valgt i februar 2006, og det ble Fatmir Sejdiu, fra partiet LDK. Ved valget i 2016 ble Hashim Thaçi valgt til president.

 Partier 
De tre største partiene etter valget er:

Lidhja Demokratike e Kosovës (LDK), Kosovos demokratiske liga. LDK, det eldste partiet, var ledet av Ibrahim Rugova frem til hans død i 2006. Han hadde da i nesten 10 år arbeidet for at Kosovo skulle bryte ut av Serbia med fredelige midler, som blant annet inkluderte boikott av statlige valg og institusjoner og oppbygging av et separat albansk skolevesen. Fatmir Sejdiu tok over etter Rugova døde.

Partia Demokratike e Kosovës (PDK), Kosovos demokratiske parti stammer fra den politiske fløyen til UÇK (Ushtria Çlirimtare e Kosovës – Kosovos frigjøringshær, også forkortet KLA) under ledelse av Hashim Thaçi.

Vetëvendosje (VV)

Aleanca për Ardhmërinë e Kosovës (AAK), Alliansen for Kosovos fremtid regnes som det tredje største partiet. AAK er en allianse mellom flere nasjonalistiske småpartier under ledelse av Ramush Haradinaj, tidligere UÇK-kommandant for Dukagjin-regionen vest i Kosovo. Haradinaj er anklaget for å ha begått krigsforbrytelser og har blitt forhørt av Det internasjonale krigsforbrytertribunalet for det tidligere Jugoslavia.

Til tross for dette ble han den 3. desember 2004 utnevnt til statsminister i Kosovos regjering. I mars 2005 meddelte han sin avgang som statsminister i grunnet disse anklagene og i påvente av en forventet rettssak i Haag. Han ble avløst som statsminister av Bajram Kosumi, som hadde oppgaven i ett år, til mars 2006. Fra 2007 var Agim Çeku statsminister i Kosovo, men ble avløst av tidligere KLA-leder Hashim Thaçi i desember 2007.

 Økonomi 
Kosovo er et av de fattigste områdene i Europa. I 2001 var arbeidsledigheten på 57 %. Kosovos bruttonasjonalprodukt per innbygger var 3000 US dollar i 2002. En stor del av inntektene består av overføringer fra utlandet. I 2003 var importen 969 millioner euro, eksporten kun 36 millioner euro. Arbeidsløsheten ble i desember 2007 anslått til 60–70 prosent.

 Media 
Dagsavisen Koha Ditore ble grunnlagt i 1997 og var fram til 1999 den eneste albanske avisen som kom ut i Kosovo.

 Idrett 
Kosovos olympiske komité er landets nasjonale olympiske komité. Den ble anerkjent av Den internasjonale olympiske komité i desember 2014.«Kosovo can send Olympic teams», ESPN, 9. desember 2014. Lest 11. desember 2014. «127th IOC Session comes to close in Monaco», Den internasjonale olympiske komité, 9. desember 2014. Lest 11. desember 2014.

 Galleri 

 Fotnoter 

 Referanser 

 Litteratur 
 Noel Malcolm, Kosovo- A Short History (1998) ISBN 0-333-66613-5
 Misha Glenny, The Balkans: Nationalim, War and the Great Powers (2000) ISBN 1-86207-073-3

 Eksterne lenker 

 Kosovos grunnlov, vedtatt 9. april 2008
 UNMIK , FN i Kosovo
 New Kosova Report, nyheter fra Kosovo på engelsk